section_heading: Emotive (2004.)
paragraph_text: Nakon završetka turneje za Thirteenth Step tijekom prve polovice 2004. sastav je najavio dulju pauzu u radu tijekom koje bi se Keenan vratio Toolu, a Howerdel bi se posvetio samostalnoj karijeri.<ref> U srpnju 2004. Keenan je nastupio na koncertu Axis of Justice koji su organizirali Serj Tankian (System of a Down) i Tom Morello (Rage Against the Machine) – u pitanju je događaj na kojemu su glazbenici podržavali političke i društvene ciljeve.<ref> Na nastupu Keenan je najavio da će A Perfect Circle objaviti zbirku političkih obrada.<ref> Kad je počela turneja za Thirteenth Step, Howerdel i Keenan raspravljali su o mogućim idejama za treći studijski album.